Buçpapaj: Gjendja e medias në Shqipëri rrezikon demokracinë
Gazetarja Elida Buçpapaj flet për sfidat me të cilat ndeshet media në Shqipëri dhe si ndikojnë atë në mbarëvajtjen e demokracisë në vend
Gazetaria shqiptare ka njohur një zhvillim të madh gjatë 20 vjetëve që pas ndryshimit të regjimit, pohon zonja Elida Buçpapaj. Zhvillimet teknologjike i kanë hapur rrugën shfaqjes së një larmie grupesh mediatike, duke u ofruar shqiptarëve platforma konkurrente për informim. Problemi qëndron, shpjegon gazetarja, në faktin që cilësia e mbulimit të ngjarjeve është shumë e dobët në krahasim me këtë zhvillim në teknologji: Zonja Buçpapaj ndalet tek problemet kryesore të shtypit shqiptar sot, duke i cilësuar si pasqyrë e sfidave me të cilat ndeshen institucionet demokratike në Shqipëri: Kjo situatë, vazhdon gazetarja ka dëmtuar përmbushjen e misionit që ka shtypi për t’i shërbyer të vërtetës dhe e ka kthyer atë në pjesë të luftës mes partive politike në Shqipëri, qëllimi i të cilave është për të marrë, apo për të mbajtur dhe zgjeruar pushtetin. Në këtë lojë nteresash politike e ekonomike, viktima e parë ka qenë e vërteta, pasi siç shpjegon zonja Buçpapaj, problemet madhore me të cilat ndeshet Shqipëria janë në një mënyrë pasojë e klasës politike dhe e grupeve të interesave që kontrollojnë politikën të cilët përpiqen me çdo kusht të pengojnë ndriçimin e së vërtetës: Problemi i presionit mbi median, i interesave të ngushta që kontrollojnë punën e gazetarit nuk përbën shqetësim thjesht për nivelin e profesionalizmit në media, por për mbarëvajtjen e përgjithshme të shoqërisë shqiptare, thotë zonja Buçpapaj, dhe duhet parë si një sfidë ndaj demokracisë: Pikërisht si një sfidë e gjithë shoqërisë, edhe zgjidhja duhet të gjendet me një angazhim nga mbarë shoqëria dhe aktorë të rëndësishëm të shoqërisë shqiptare. Ajo shpreson që edhe qëndrimi i Perëndimit do të jetë më serioz ndaj këtij problemi në Shqipëri: Megjithëse është larguar prej 16 vjetësh nga Shqipëria, gazetarja Elida Buçpapaj vazhdon përpjekjet që të sjellë një zë alternativ, një platformë informimi mbi ngjarjet dhe prirjet në Shqipëri përmes faqes së saj elektronike.